**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA DOMA ZDRAVLJA ZADARSKE ŽUPANIJE ZA 2023. GODINU**

1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

* Suglasnošću Županijske skupštine od 21. listopada 2020. godine odobreno je zaduženje Ustanovi za namjenu uređenja prostora za preseljenje službi Doma zdravlja Zadarske županije u prostore Poliklinike OB Zadar. Dana 13.01.2021. potpisan je Ugovor o kreditu sa ERSTE&STEIERMARKISCHE BANK d.d. uz sljedeće uvjete: rok otplate 5 godina, fiksna kamatna stopa 1,60% godišnje te naknada za korištenje od 0,1% vrijednosti kredita. Iznos kredita iznosio je 663.614,04 eura. Do 31.12.2023. potpisana su i 4 aneksa Ugovora o kredita čime se produljivao rok otplate i rok korištenja kredita. Kredit je povučen/iskorišten u cijelosti na datum 31.12.2023., dok prva rata dospijeva na naplatu 31.03.2024. godine.
* Do 31.12.2023. otplaćeno je i 21.963,87 eura interkalarne kamate.

1. **IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH POSTUPAKA**

* Stanje nenaplaćenih potraživanja za prihode na datum 31.12.2023. iznose: 979.408,16 eura, a prema sljedećim kategorijama:
  + potraživanja za upravne i administrativne pristojbe, pristojbe po posebnim propisima i naknade u iznosu od: 22.099,79 eura,
  + potraživanja za prihode od prodaje proizvoda i robe te pruženih usluga i za povrat po protestiranim jamstvima u iznosu od: 135.883,84 eura,
  + potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza u iznosu od 821.424,53 eura.
* Stanje nepodmirenih dospjelih obveza na datum 31.12.2023. iznose: 501.459,21 euro, od čega velika većina otpada na obveze za materijalne (tekuće) rashode (88,1%).
* Stanje potencijalnih obveza po osnovi sudskih postupaka slijedi u tabličnom prikazu:



1. **IZVJEŠTAJ O KORIŠTENJU SREDSTAVA FONDOVA EUROPSKE UNIJE**

* U 2023. godini Dom zdravlja Zadarske županije provodio je 2 EU projekta:
  + Specijalističko usavršavanje doktora medicine u Domu zdravlja Zadarske županije, oznaka projekta: UP.02.2.1.02.0028, završetak projektnih aktivnosti dogodio se 15.11.2023. godine pri čemu je i poslano završno izvješće. Ukupna ugovorena vrijednost projekta bila je 1.054.298,97 eura,
  + Specijalističko usavršavanje doktora medicine za Dom zdravlja Zadarske županije, oznaka projekta: NPOO.C5.1.R3-I1.01.0060, završetak projektnih aktivnosti očekuje se za kraj 2028. godine dok je ukupno ugovorena vrijednost projekta 2.142.495,38 eura.
* U 2023. godini Dom zdravlja Zadarske županije prijavio je projekt “Energetske obnove Doma zdravlja Sv. Ante Benkovac na adresi Stjepana Radića 14, Benkovac” (oznaka projekta “NPOO.C6.1.R1-I1.04.0274”), pri čemu se očekuje stavljanje projekta na prioritetnu listu nakon čega se očekuje dobivanje odluke o financiranju.

U nastavku se daje tablični prikaz projekata u provedbi a koji sadrži elemente sukladno Pravilniku o polugodišnjem izvještaju o izvršenju proračuna i financijskog plana (Narodne novine 85/23).