**DOM ZDRAVLJA ZADARSKE ŽUPANIJE**

**ULICA IVANA MAŽURANIĆA 28B, ZADAR**

**RKP: 33976 Razina: 31**

**MB: 00713007 Razdjel: 000**

**OIB: 82455745471 Šifra djelatnosti: 8690**

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

**Obrazloženje općeg dijela godišnjeg izvještaja o izvršenju financijskog plana za 2023. godinu**

**Obrazloženje prihoda i primitaka**

Trećim izmjenama i dopunama (dalje u tekstu: III. rebalans) ukupni prihodi i primici planirani su u iznosu od 10.537.062,85 eura. Prihodi i primici u 2023. godini ostvareni su u iznosu od 7.749.843,81 euro, što je 73,5 posto od plana i 26,2 posto više ostvarenih prihoda i primitaka od prethodne (2022.) godine.

Struktura prihoda i primitaka je sljedeća:

1. prihodi poslovanja u iznosu od 7.698.533,21 euro,
2. prihodi od prodaje nefinancijske imovine u iznosu od 1.589,62 eura,
3. primitaka od financijske imovine i zaduživanja u iznosu od 49.720,98 eura.

**6 – PRIHODI POSLOVANJA**

Prihodi poslovanja veći su u 2023. u odnosu na 2022. godinu za 26 posto dok su ostvareni u iznosu od 75,2 posto u odnosu na III. rebalans. Rezultat većeg ostvarenja u odnosu na prethodnu godinu najviše je rezultat povećanja prihoda od HZZO-a na temelju ugovornih obveza te povećanja prihoda iz nadležnog proračuna Zadarske županije.

**63 – POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna veće su za 72,5 posto u odnosu na 2022. godinu što je rezultat više ostvarenih pomoći za provođenje projekata Specijalističkog usavršavanja doktora medicine pri čemu se u 2023. dogodilo preklapanje ostvarenja pomoći za oba projekta te je ostvareno 145.076,70 eura za projekt koji je završio 15.11.2023. godine dok je 207.902,90 eura ostvareno za novi projekt (ZNS obuhvaćao veće vremensko razdoblje) koji traje do konca 2028. godine.

Rezultat niskog ostvarenja u odnosu na III. rebalans je otklanjanje ostvarenja pomoći za realizaciju projekta Energetska obnova zgrada u RJ Benkovac u sljedeće razdoblje.

**65 – PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Prihodi od upravnih i administrativnih pristojbi, pristojbi po posebnim propisima i naknada iznose 128.347,74 eura što je 6,69 posto više u odnosu na 2022. godinu dok postotak realizacije iznosi 78,7 posto u odnosu na III. rebalans. Navedeni prihodi gotovo u cijelosti se odnose na prihode od participacija u zdravstvenim uslugama te prihode od dopunskog osiguranja.

**66 PRIHODI OD PRODAJE PROIZVODA I ROBE TE PRUŽENIH USLUGA, PRIHODI OD DONACIJA**

Navedeni prihodi ostvareni su u iznosu od 435.774,85 eura, što je 92,37 posto ostvarenja prethodne godine, dok realizacija u odnosu na III. rebalans iznosi 36,14 posto. Odnose se na prihode od zakupa poslovnih prostora za obavljanje zdravstvenih djelatnosti a temeljem važećih Ugovora o zakupu, prihoda od refundacije režijskih troškova te stanarine.

**67 PRIHODI IZ NADLEŽNOG PRORAČUNA I OD HZZO-A TEMELJEM UGOVORNIH OBVEZA**

Prihodi iz nadležnog proračuna iznosili su 910.094,55 eura što je povećanje u iznosu od 244 posto u odnosu na 2022. godinu a rezultat je ostvarenja pomoći iz nadležnog proračuna Zadarske županije kojim Ustanova pokušava premostiti nastali financijski jaz u poslovanju.

Prihodi od HZZO-a iznosili su 5.828.624,43 eura što je 16 posto više u odnosu na 2022. godinu, a rezultat su izmjene zakonodavnog okvira (izmjene Odluka za sklapanje Ugovora o provođenju zdravstvene zaštite iz obveznog zdravstvenog osiguranja i Odluke o osnovama za sklapanje Ugovora o provođenju specifične zdravstvene zaštite).

**7 PRIHODI OD PRODAJE NEFINANCIJSKE IMOVINE**

Ostvareni su u iznosu od 1.589,62 eura, a u cijelosti se odnose se na prihode od otkupa stanova. Niska realizacija u odnosu na III. rebalans u iznosu od 0,59 posto rezultat je prijenosa realizacije prodaje zemljišta u k.o. Nin (dobivena suglasnost za prodaju od strane Županijske skupštine u 2021. godini) u sljedeće razdoblje.

**8 PRIMICI OD FINANCIJSKE IMOVINE I ZADUŽIVANJA**

Primici su ostvareni u iznosu od 49.720,98 eura čime je povučen ostatak sredstava iz kredita za preseljenje 12 službi Ustanove u prostore Poliklinike OB Zadar.

**Obrazloženje prenesenog manjka iz prethodne godine**

**9 PRENESENI MANJAK IZ PRETHODNE GODINE**

Ukupni preneseni manjak iz prethodnih godina iznosi 899.248,81 euro dok manjak tekućeg razdoblja 2023. godine iznosi 158.408,18 eura.

Ukupni manjak koji se prenosi u 2024. godinu rezultat je kumuliranog manjka iz prethodnih godina, što je prikazano u tablici 1.

*Tablica 1. Presjek kumuliranog manjka Ustanove kroz godine poslovanja*

|  |  |
| --- | --- |
| ***GODINA*** | ***MANJAK*** |
| 2020. | -111.413,45 |
| 2021. | -320.432,81 |
| 2022. | -308.994,37 |
| 2023. | -158.408,18 |
| ***UKUPNO*** | ***-899.248,81*** |

Manjak je rezultat objektivnih činjenica a koje proizlaze iz obavljanja zdravstvenih djelatnosti: opća (obiteljska) medicina, dentalna medicina, pedijatrija, ginekologija, patronaža, medicina rada, laboratorijska dijagnostika, zdravstvena njega u kući bolesnika, palijativna skrb i specijalističko-konzilijarna zdravstvena zaštita (oralna kirurgija i zubni RTG). Ugovorene cijene navedenih zdravstvenih usluga proizašlih iz obavljanja djelatnosti a koje su određene Odlukama i Ugovorima s HZZO-m nisu dostatne kako bi pokrile osnovne fiksne i varijabilne rashode poslovanja Ustanove. Rast prihoda od HZZO-a u 2023. od 16 posto ne prati rast rashoda poslovanja a kojeg prate inflatorni pritisci na cijene lijekova, potrošnog medicinskog i sanitetskog materijala. Imune na inflatorne pritiske nisu niti ostale bilančne kategorije rashoda poput režijskih i komunalnih usluga. Spomenuti Ugovori i Odluke ne prate uvijek niti Izmjene Kolektivnih i Granskih Ugovora za javne službenike kojima se povećavaju plaće i materijalna prava svih javnih službenika Ustanove.

S obzirom na novu vrijednost ukupno kumuliranog manjka koji se prenosi u 2024. godinu potrebno je donijeti izmjenu Višegodišnjeg plana uravnoteženja financijskog plana Doma zdravlja Zadarske županije a što će se donijeti istodobno s donošenjem I. rebalansa Ustanove u 2024. godini.

**Obrazloženje rashoda i izdataka**

III. rebalansom Ustanove, rashodi i izdaci planirani su u ukupnom iznosu od 10.396.222,22 eura dok su izvršeni u ukupnom iznosu od 7.908.251,99 eura, što je 22,64 posto više u odnosu na 2022. godinu. Postotak realizacije iznosio je 76,07 u odnosu na III. rebalans.

Struktura rashoda i izdataka je sljedeća:

1. rashodi poslovanja u iznosu od 7.511.265,35 eura,
2. rashodi za nabavu nefinancijske imovine u iznosu od 396.986,64 eura,
3. izdaci za financijsku imovinu i otplatu zajmova u iznosu od 0,00 eura.

**3 RASHODI POSLOVANJA**

Rashodi poslovanja veći su u odnosu na 2022. godinu za 18,20 posto dok postotak realizacije iznosi 85,04 posto. Rezultat povećanja od 18,20 posto u odnosu na 2022. rezultat je povećanja fiksnih troškova poslovanja što se prvenstveno odnosi na rashode za zaposlene te inflatornih pritisaka na sve redovne troškove poslovanja.

**31 RASHODI ZA ZAPOSLENE**

Rashodi za zaposlene u 2023. godini iznose 5.722.089,95 eura što je 23,26 posto više u odnosu na 2022. godinu što je rezultat izmjena materijalnih prava zaposlenika kroz izmjene kolektivnih i granskih kolektivnih ugovora za javne službenike u zdravstvu. Ustanova ima ukupno 260 zaposlenika na datum 31.12.2023. godine.

**32 MATERIJALNI RASHODI**

Materijalni rashodi u 2023. godini iznose 1.725.822,14 eura, što je 5,43 posto više u odnosu na 2022. godinu. Najveći udio u materijalnim rashodima je zastupljen kod rashoda za usluge i rashoda za materijal i energiju koji čine 84 posto ukupnih materijalnih rashoda.

Usluge tekućeg i investicijskog održavanja izvršene su u iznosu od 159.615,79 eura a odnose se na tekuća ulaganja u postojeću imovinu Ustanove koja je poprilična. Najveći udio u tome odnosi se na tekuće i investicijsko održavanje ambulanti i medicinsko-laboratorijske opreme koja se nalazi u istima.

**34 FINANCIJSKI RASHODI**

Financijski rashodi izvršeni su u iznosu od 12.779,20 eura a najveći dio odnosi se na trošak interkalarne kamate za kredit za Preseljenje službi Doma zdravlja Zadarske županije u prostore Poliklinike OB Zadar u iznosu od 10.120,34 eura. Kredit je prenijet u korištenje 31.12.2023. godine.

**4 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u ukupnom iznosu od 396.986,64 eura što je 325 posto više u odnosu na 2022. godinu dok postotak realizacije u odnosu na III. rebalans iznosi 25,40 posto (rezultat prijenosa realizacije projekta Energetske obnove zgrada u RJ Benkovac u 2024. godinu). Rezultat višestrukog povećanja realizacije ogleda se u povećanju ulaganja u poslovne zgrade Ustanove a odnosi se najviše na:

* ulaganja u prostore Poliklinike OB Zadar u koje se službe Doma zdravlja Zadarske županije trebaju preseliti,
* nabavu potrebne medicinske i dentalne opreme namijenjene za rad ambulanti na području Zadarske županije,
* nabavu računalnog poslovno-računovodstvenog programa,
* nabavu dvoje rabljenih vozila za potrebe Ustanove,
* pojačanih dodatnih ulaganja u ambulante diljem Zadarske županije, a najviše u ambulante koje se nalaze na adresi F. Alfirevića u Zadru.

**Podatak o stanju novčanih sredstava na računu Ustanove Dom zdravlja Zadarske županije**

Stanje žiro računa na kraju 2023. godine iznosi: **96.956,06 eura**, što je smanjenje u odnosu na 2022. godinu od 11,7 posto (109.839,17 eura).

Stanje u blagajni na kraju 2023. godine iznosi: **625,97 eura**, što je 45,3 posto više u odnosu na 2022. godinu (430,71 euro).

**Presjek prihoda i primitaka te rashoda i izdataka prema izvorima financiranja Ustanove Dom zdravlja Zadarske županije**

Presjek po izvorima dan je u tablici 2.

*Tablica 2. Presjek po izvorima – ukupno*

|  |  |  |  |  |
| --- | --- | --- | --- | --- |
| **KATEGORIJA** | **PRIHODI** | | **RASHODI** | |
| **IZVORI FINANCIRANJA** | **2022. GODINA** | **2023. GODINA** | **2022. GODINA** | **2023. GODINA** |
| 11 - OPĆI PRIHODI I PRIMICI | 148.747,10 | 644.771,75 | 148.747,10 | 644.771,75 |
| 31 - VLASTITI PRIHODI - KORISNICI | 463.453,69 | 452.203,11 | 459.210,36 | 497.293,65 |
| 41 - PRIHODI ZA POSEBNE NAMJENE | 5.139.411,92 | 5.941.061,75 | 5.452.649,58 | 5.808.476,55 |
| 45 - F.P. I DOD. UDIO U POR. NA DOHODAK | 115.054,08 | 265.322,80 | 115.054,08 | 265.322,80 |
| 51 - DRŽAVNI PRORAČUN | 29,17 | 14.694,20 | 29,17 | 14.694,20 |
| 53 - PRORAČUN JLS | 28.694,67 | 27.500,00 | 28.694,67 | 27.500,00 |
| 54 - POMOĆI IZ INOZEMSTVA | 200.308,02 | 352.979,60 | 200.308,02 | 483.915,23 |
| 57 - HZZ - PRIPRAVNIŠTVO | 0,00 | 0,00 | 0,00 | 90,00 |
| 61 - TEKUĆE DONACIJE - KORISNICI | 14.599,51 | 0,00 | 14.599,51 | 0,00 |
| 71 - PRIHODI OD PRODAJE NEFINANCIJSKE IMOVINE | 1.189,88 | 1.589,62 | 1.189,89 | 118.941,83 |
| 81 - PRIMICI OD FINANCIJSKE IMOVINE I ZADUŽIVANJA | 27.783,86 | 49.720,98 | 27.783,86 | 47.245,98 |
| **UKUPNO** | **6.139.271,90** | **7.749.843,81** | **6.448.266,24** | **7.908.251,99** |
| **GODINA** | **2022.** | | **2023.** | |
| **RAZLIKA (PRIHODI - RASHODI)** | **-308.994,34** | | **-158.408,18** | |

Presjekom i usporedbom izvora financiranja dana je osnova za uvid u opće financijsko stanje ustanove, pri čemu je vrlo jasno ukoliko se izuzmu izvori financiranja iz nadležnog proračuna Zadarske županije – 11 i 45, kako vlastiti i namjenski prihodi Ustanove nisu dostatni za redovno pokriće vlastitih i namjenskih rashoda Ustanove.

Ukoliko se uzme u obzir iznos koji doznačava županija nenamjenski (nema podlogu u Odlukama o rasporedu decentraliziranih sredstava i Ugovorima), a koji je u 2023. iznosio 500.000,00 eura, vrlo jasno je kako bi financijski jaz Ustanove bio još dublji te da bi ukupni manjak iznosio oko 1,4 mil. eura na kraju izvještajnog razdoblja 2023. godine.

**Izvještaj o rashodima prema funkcijskoj klasifikaciji**

Na funkciji 07 zdravstvu/072 Služba za vanjske pacijente u 2023.godini iskazani su ukupni rashodi u iznosu od 7.908.251,99 eura što čini ukupne rashode Ustanove, te čini postotno povećanje od 22,64 posto u odnosu na 2022. godinu.

**Obrazloženje posebnog dijela izvještaja o izvršenju financijskog plana za 2023. godinu**

Dom zdravlja Zadarske županije je zdravstvena ustanova registrirana za obavljanje slijedećih djelatnosti u području primarne i specijalističko - konzilijarne zdravstvene zaštite:

* obiteljska (opća) medicina,
* dentalna zdravstvena zaštita,
* zdravstvena zaštita žena,
* zdravstvena zaštita predškolske djece,
* medicina rada,
* laboratorijska dijagnostika,
* radiološka dijagnostika,
* specijalističko - konzilijarna zdravstvena zaštita (ortodoncija i oralna kirurgija)
* sanitetski prijevoz,
* patronažna zdravstvena zaštita,
* zdravstvena njega,
* palijativna skrb bolesnika

|  |  |  |  |
| --- | --- | --- | --- |
| **Dom zdravlja ZŽ** | Rebalans III. 2023. | Izvršenje 2023. | Indeks |
| 040-08 | 10.396.222,22 | 7.908.251,99 | 76,07 |

**Program 2512 Djelatnost ustanova u zdravstvu**

|  |  |  |  |
| --- | --- | --- | --- |
|  | Rebalans III. 2023. | Izvršenje 2023. | Indeks |
| 2512 | 8.620.635,07 | 7.353.482,94 | 85,30 |

**Opis programa**

Program 2512 Djelatnost ustanova u zdravstvu provodi se kroz dvije aktivnosti i jedan kapitalni projekt; i to:

1. *A2512-01 Administracija i upravljanje* – planirana je u iznosu od 7.934.520,87 eura, a realizirana je u iznosu od 6.833.907,63 eura ili 86,13% plana. U ovoj aktivnosti zastupljeni su rashodi sa sljedećim udjelima:

* za zaposlene sa 78%, u naravi se odnose na: plaće za redovan rad u iznosu od 4,4 mil. eura, ostale rashode za zaposlene u iznosu od 0,2 mil. eura i doprinose za obvezno zdravstveno osiguranje u iznosu od 0,7 mil. eura;
* materijalni rashodi za zaposlene sa 2,7% (službena putovanja, prijevoz, rad na terenu i odvojeni život te stručno usavršavanje zaposlenika);
* rashodi za materijal i energiju sa 8,9
* %, u naravi se odnose na: uredski materijal, materijal i sirovine (lijekovi/zubarski materijal/laboratorijski materijal/medicinski potrošni materijal) i energiju (motorni benzin i dizel gorivo, lož ulje, električna energija i messer plin);
* rashodi za usluge sa 10% odnose se na: usluge telefona, pošte, usluge prijevoza brodom (prijevoz liječnika opće/obiteljske medicine na otocima Silba/Predmuda/Olib/Silba te Ist/Molat/Ist), komunalne usluge, usluge zakupnine (poslovnih prostora) i najamnine medicinske opreme, zdravstvene i veterinarske usluge (laboratorijske usluge, usluge zubotehničkih laboratorija i slično), intelektualne i osobne usluge, računalne usluge (računovodstveni programi, programi za opću/dentalnu/ginekologiju/pedijatriju i specijalistiku) te ostale usluge;
* ostali nespomenuti rashodi poslovanja sa 0,4% (reprezentacija, članarina, ostali nespomenuti rashodi poslovanja).

1. *A2512-02 Investicijsko i tekuće održavanje* planirana je u iznosu od 256.807,33 eura, a realizirana u iznosu od 182.834,65 eura ili 71,2% plana. U ovoj aktivnosti najzastupljeni su rashodi koji se odnose na usluge tekućeg i investicijskog održavanja građevinskih objekata/voznog parka/postrojenja i opreme, dok se ostatak odnosi na materijale za tekuće i investicijsko održavanje te sitni inventar i autogume. Realizacija ove aktivnosti značajno ovisi o poslovanju ustanove na tržištu i prihodima od nadležnog proračuna.
2. *K2512-03-03 Investicijsko ulaganje* planiran je u iznosu od 429.306,87 eura, a realiziran je u iznosu od 336.740,66 eura ili 78,44% plana. Tijekom 2023. godine nabavljala se uredska oprema i namještaj, oprema za održavanje i zaštitu, medicinska i laboratorijska oprema, ostali instrumenti, uređaji i oprema, vršila su se dodatna ulaganja u građevinske objekte (ulaganja u ambulante diljem Zadarske županije te investicija u prostor na adresi F. Alfirevića u Zadru). Također, realizacija ove aktivnosti značajno ovisi o poslovanju ustanove na tržištu i prihodima od nadležnog proračuna, ali i nenadležnih proračuna na čijem području ustanova pruža usluge pacijentima u skrbi.

Na visinu rashoda kod Programa ustanova u zdravstvu utječe i preuzimanje ordinacija uslijed odlaska u mirovinu postojećih zakupaca (prije koncesionara), u dijelu rashoda za zaposlene i ostalih pratećih rashoda te zanavljanje prostora i opreme koja se preuzme.

*Tekući projekt T4303-03 “Specijalističko usavršavanje doktora medicine u Domu zdravlja”* – Ustanova je u veljači 2018.g. potpisala višegodišnji ugovor za financiranje devet specijalizacija doktora medicine u ukupnom iznosu od 1,1 mil. eura; i to: 6 iz područja opće/obiteljske medicine, 2 iz pedijatrije i 1 iz ginekologije. Projekt je uspješno završen u studenom 2023. godine te je uspješno odobreno završno izvješće za projekt.

Ustanova je s datumom početka provedbe projekta od 27.12.2022. i završetkom na datum 27.12.2028. potpisala novi Ugovor za novi projekt Specijalizacije kojim je ugovoreno specijalističko usavršavanje 12 doktora medicine. U 2023. uspješno je odobreno ukupno 2 zahtjeva za nadoknadom sredstava.

U 2023.g. planiran je iznos od 590.500,00 eura dok je realizirano 481.152,73 eura ili 81,48% plana.

*Kapitalni projekt K2513-06 “Poliklinika – preseljenje” iz Programa Investicije u zdravstvenu infrastrukturu -* kreditom poslovne banke odobrenim u iznosu od 5,0 mil kuna (0,7 mil. eura) financira se uređenje 12 ordinacija (6 ginekoloških i 6 pedijatrijskih) u prostoru nove Poliklinike Opće bolnice Zadar, a u koje će se useliti ordinacije trenutno smještene na adresi Ulica Ivana Mažuranića 28a/b u Zadru. U 2023. potrošena/povučena su i zadnja sredstva iz kredita pri čemu su izvršeni radovi na Poliklinici i prilagodbi spomenutih ambulanti tehničkim uvjetima zdravstvene struke.

*Kapitalni projekt K2513-10 “Dom zdravlja Zadarske županije – RJ Obrovac”* iz *Programa Investicije u zdravstvenu infrastrukturu* – Nositelj projekta zamjene stolarije u RJ Obrovac bila je Zadarska županija a projekt se financirao sredstvima županije, sredstvima državnog proračuna te decentraliziranim sredstvima u ukupnom iznosu od 13.000,00 eura.

*Kapitalni projekt K4303-10 “Energetska obnova zgrada u RJ Benkovac” –* Projekt “Energetske obnove Doma zdravlja Sv. Ante Benkovac na adresi Stjepana Radića 14, Benkovac” (oznaka projekta “NPOO.C6.1.R1-I1.04.0274”) još nije realiziran a očekuje se stavljanje projekta na prioritetnu listu i dobivanje odluke o financiranju u 2024. godini. Plaćeni troškovi u 2023. godini odnose se na trošak pripreme projektne dokumentacije za prijavu na projekt.

**Zakonske i druge pravne osnove**

Zakon o zdravstvenoj zaštiti

Zakon o ustanovama

Zakon o obvezno zdravstvenom osiguranju

Temeljeni kolektivni ugovor sa svim pripadajućim dopunama i izmjenama

Kolektivni ugovor za djelatnost zdravstva i zdravstvenog osiguranja sa svim pripadajućim dopunama i izmjenama

Uredbe o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave Odluke o minimalnim financijskim standardima materijalnih i financijskih rashoda zdravstvenih ustanova

**Cilj provedbe programa u razdoblju 2023. i pokazatelji uspješnosti kojima će se mjeriti ostvarenje tih ciljeva**

* Osiguranje kvalitetne primarne zdravstvene zaštite za pacijente Zadarske županije kroz obrazovanje (usavršavanje) djelatnika.
* Funkcionalno povezivanje zdravstvenih ustanova odnosno njihovih djelatnosti u prostoru Poliklinike s ciljem pružanja kontinuirane, objedinjene i kvalitete zdravstvene skrbi.
* Ušteda na rashodima na energiju i rashodima za tekuće i investicijsko održavanje.

**Pokazatelji učinka 1**

|  |  |  |  |  |
| --- | --- | --- | --- | --- |
| Pokazatelj učinka | Jedinica | Polazna vrijednost (2023.) | Ciljana vrijednost (2023.) | Ostvarena vrijednost (2023.) |
| Osigurati redovno poslovanje Doma zdravlja – kroz omogućavanje kontinuiranog Specijalističkog usavršavanja dr. medicine koji su deficitarni na tržištu rada (zadržavanje liječnika) | Pristup primarnoj zdravstvenoj zaštiti u ZD županiji | Specijalističko usavršavanje dr. medicine koji će po završetku obrazovanja dodatno utjecati na kvalitetu u pružanju primarne zdravstvene zaštite | Specijalističko usavršavanje dr. medicine koji će po završetku obrazovanja dodatno utjecati na kvalitetu u pružanju primarne zdravstvene zaštite | 9 specijalizanata uspješno je završio program specijalizacije do 15.11.2023. a 12 novih specijalizanata uspješno pohađa program koji traje do 27.12.2028. godine |

**Pokazatelji rezultata 1**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2023.) | Ciljana vrijednost (2023.) | Ostvarena vrijednost (2023.) |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije do 15. u tekućem mjesecu za prethodni mjesec | Datum isplate rashoda za zaposlene je najkasnije do 15. u tekućem mjesecu za prethodni mjesec | Plaće su uspješno isplaćene u zakonskom roku |
| Rashodi za materijal i energiju, rashodi za usluge, financijski rashodi | Datum plaćanja računa je jednak datumu dospijeća računa dobavljača | Datum plaćanja računa je jednak datumu dospijeća računa dobavljača | Datum plaćanja računa je jednak datumu dospijeća računa dobavljača | S obzirom na složenu financijsku situaciju i popriličan preneseni manjak ovaj pokazatelj nije ostvaren u 2023. |
| Administracija i upravljanje projektom „Specijalističko usavršavanje dr.medicine“ iz EU fonda | Rashodi za plaće za projektni tim:  -25 sati mjesečno za voditelja projekta  -35 sati mjesečno za financijskog koordinatora | Voditelj projekta – sufinanciranje plaće za 25 sati mjesečno  Financijski koordinator sufinanciranje plaće za 35 sati mjesečno.  Sufinanciranje plaća iz EU projekta generira uštede za ustanovu. | Voditelj projekta – sufinanciranje plaće za 25 sati mjesečno  Financijski koordinator sufinanciranje plaće za 35 sati mjesečno.  Sufinanciranje plaća iz EU projekta generira uštede za ustanovu. | Projektne aktivnosti uspješno odrađene u 2023. |

**Pokazatelji rezultata 2**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2023.) | Ciljana vrijednost (2023.) | Ostvarena vrijednost (2023.) |
| Broj uređenih i useljeljenih ordinacija | 12 ordinacija | 12 | 12 | 0 |

**Pokazatelji rezultata 3**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2023.) | Ciljana vrijednost (2023.) | Ostvarena vrijednost (2023.) |
| % uštede na rashodima za energiju na objektima na kojima se provede Energetska obnova- RJ Benkovac i RJ Obrovac | 50% i više | 50% i više | 50% i više | Djelomično ostvareno u RJ Obrovac (nositelj projekta Zadarska županija), dok projekt obnove RJ Benkovac čeka odobrenje u 2024. |

**Procjena i ishodište potrebnih sredstava za značajnije aktivnosti/projekte**

Procjena potrebnih sredstava temeljila se na ugovornim obvezama te do sada provođenim aktivnostima kao i na razvojnim planovima ustanove.

Sukladno Odluci o minimalnim financijskim standardima za decentralizirane funkcije za zdravstvene ustanove u 2023. godini, plan za 2023. godinu realizirao se predviđenom dinamikom i namjenom (nabava medicinsko-laboratorijske opreme te tekuće i investicijsko održavanje medicinske opreme), izuzev stavke dodatna ulaganja na građ. objektima koja je iskorištena u postotoku od 13,01%.

Podmirenje obveza prema zaposlenicima i državi tijekom 2023. godine odvijalo se predviđenom dinamikom odnosno sukladno rokovima definiranim ugovorima i/ili računima. Podmirenje obveza prema dobavljačima nije se odvijalo sukladno dospijeću plaćanja a sve iz razloga nedostajućih limita HZZO-a za podmirenje tekućih obveza te složene financijske situacije Ustanove koja se ogleda i u povećem prenesenom manjku iz prethodnih godina.